

			
KĖDAINIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS
DĖL KĖDAINIŲ RAJONO SAVIVALDYBĖS NEFORMALIOJO VAIKŲ ŠVIETIMO PROGRAMŲ STEBĖSENOS TVARKOS APRAŠO PATVIRTINIMO

2022 m. lapkričio 14 d. Nr. AD-1-1288379-1
Kėdainiai

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos Švietimo įstatymo 58 straipsnio 2 dalies 2 punktu, Neformaliojo vaikų švietimo programų finansavimo ir administravimo tvarkos aprašo, patvirtinto Lietuvos Respublikos švietimo ir mokslo ministro 2022 m. sausio 10 d. įsakymu Nr. V-46 „Dėl neformaliojo vaikų švietimo programų finansavimo ir administravimo tvarkos aprašo patvirtinimo“, 3.4. papunkčiu,
t v i r t i n u  Kėdainių rajono savivaldybės neformaliojo vaikų švietimo programų stebėsenos tvarkos aprašą (pridedama).
[bookmark: _Hlk81471743]Šis įsakymas per vieną mėnesį nuo įsakymo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.

           V-sistemoje
PATVIRTINTA
Kėdainių rajono savivaldybės administracijos direktoriaus 2022 m. lapkričio 14 d. 
įsakymu Nr. AD-1-1288

KĖDAINIŲ RAJONO SAVIVALDYBĖS NEFORMALIOJO VAIKŲ ŠVIETIMO PROGRAMŲ STEBĖSENOS TVARKOS APRAŠAS

I SKYRIUS
BENDROSIOS NUOSTATOS

1. Kėdainių rajono savivaldybės (toliau – Savivaldybė) neformaliojo vaikų švietimo programų stebėsenos tvarkos aprašas (toliau – Aprašas) nustato Neformaliojo vaikų švietimo (toliau – NVŠ) programos stebėsenos (toliau – Stebėsena) paskirtį, uždavinius, organizavimo ir vykdymo tvarką, stebėtojo teises ir pareigas.
2. Aprašas parengtas įgyvendinant Neformaliojo vaikų švietimo programų finansavimo ir administravimo tvarkos aprašą, patvirtintą Lietuvos Respublikos švietimo, mokslo ir sporto ministro 2022 m. sausio 10 d. įsakymu Nr. V-46 „Dėl Neformaliojo vaikų švietimo programų finansavimo ir administravimo tvarkos aprašo patvirtinimo“, ir kitų teisės aktų reikalavimus.
3. Stebėsena vykdoma vadovaujantis Savivaldybės ir NVŠ teikėjo sudaryta NVŠ lėšų skyrimo ir naudojimo sutartimi (toliau – Sutartis). 

II SKYRIUS
STEBĖSENOS PASKIRTIS IR UŽDAVINIAI

4. Stebėsenos paskirtis – atlikti NVŠ programų stebėseną ir (į)vertinti jų įgyvendinimo kokybę, siekiant užtikrinti NVŠ lėšų panaudojimą pagal tikslinę paskirtį  ir gerinti NVŠ paslaugas.
5. Stebėsenos uždaviniai:
5.1.  stebėti, analizuoti ir vertinti su NVŠ programų įgyvendinimu susijusius duomenis, NVŠ programų įgyvendinimą ir jų atitiktį akredituotai NVŠ programai ir Sutarties įsipareigojimams; 
5.2. teikti metodinę ir informacinę švietimo pagalbą NVŠ teikėjams;
5.3. teikti suinteresuotoms šalims apibendrintą informaciją apie NVŠ programų įgyvendinimo kokybę.

III SKYRIUS
STEBĖSENOS ORGANIZAVIMAS IR VYKDYMAS

6. Stebėseną vykdo Savivaldybės administracijos Švietimo skyriaus specialistas (-ai) (toliau – Stebėtojas) teisės aktų nustatyta tvarka.
7. Stebėsena vykdoma:
7.1. stebint ir vertinant ugdymo procesą NVŠ programos įgyvendinimo vietoje;
7.2. analizuojant ir vertinant informaciją, duomenis bei dokumentus, kuriuos NVŠ teikėjas pateikia Savivaldybei ir deklaruoja Neformaliojo švietimo programų registre (toliau – NŠPR) bei Mokinių registre;
8. NVŠ programos stebimos:
8.1. pagal sudarytą planą;
8.2. atsitiktinai pasirinkus;
8.3. gavus neigiamus atsiliepimus apie NVŠ teikėjo veiklą.
9. Stebint ir vertinant ugdymo procesą NVŠ programos įgyvendinimo vietoje, stebėsenos rezultatai fiksuojami stebėsenos ataskaitoje (priedas), su jais supažindinamas NVŠ teikėjas. 
10. Analizuojant ir vertinant informaciją, duomenis bei dokumentus, kuriuos NVŠ teikėjas pateikia Savivaldybei ir deklaruoja NŠPR bei Mokinių registre, stebima, ar:
10.1   NŠPR pažymėta užsiėmimų vykdymo vieta ir laikas;
10.2  NŠPR deklaruotas NVŠ programos užsiėmimų laikas per mėnesį ne mažesnis nei 8 pedagoginės valandos;
10.3  Mokinių registre NVŠ lėšomis finansuojamų mokinių žymėjimas atliktas neviršijant Sutartyje nustatyto skaičiaus;
10.4  mokymo sutartys sudarytos pagal patvirtintą pavyzdinę formą;
10.5  mokymo sutarčių kopijos Savivaldybei pateiktos iki NVŠ programos finansavimo mėnesio priešpaskutinės dienos; 
10.6  Mokinių registre NVŠ lėšomis finansuojamų mokinių žymėjimas atliktas pagal galiojančias mokymo sutartis. 
11. NVŠ teikėjas pirmos stebėsenos metu nustatytus pažeidimus turi ištaisyti ne vėliau kaip per 5 darbo dienas. Jei pakartotinės stebėsenos metu jie yra nepašalinami ar pašalinami tik iš dalies, stebėtojas informuoja NVŠ teikėją apie lėšų mokėjimo sustabdymą ir terminą, per kurį padaryti pažeidimai turi būti pašalinti. Lėšų mokėjimas atnaujinamas tik NVŠ tiekėjui pašalinus visus nustatytus pažeidimus.
12. Stebėsenos metu nustačius grubius pažeidimus (nevykdoma NVŠ programos veikla), apie NVŠ teikėjo pažeidimus informacija teikiama Savivaldybės administracijos direktoriui, siūlant nutraukti sutartį su NVŠ teikėju.
13. Iš gyventojų gauti skundai dėl NVŠ programų įgyvendinimo nagrinėjami Lietuvos Respublikos teisės aktų nustatyta tvarka.

IV SKYRIUS
STEBĖTOJO TEISĖS, PAREIGOS IR ATSAKOMYBĖ

14. Stebėtojas, vykdydamas savo funkcijas:
14.1   turi vadovautis konfidencialumo, etiškumo, teisingumo, protingumo ir sąžiningumo principais; 
14.2   neturi trukdyti NVŠ teikėjo tiesioginio darbo arba ugdymo proceso;
14.3   pagal savo kompetenciją konsultuoti NVŠ programą įgyvendinančius asmenis;
14.4   informuoti NVŠ teikėją apie nustatytus NVŠ programos įgyvendinimo pažeidimus ir kontroliuoti jų šalinimą;
14.5   siūlyti Savivaldybės administracijos direktoriui sustabdyti lėšų skyrimą arba nutraukti Sutartį dėl nustatytų pažeidimų. 

V SKYRIUS
BAIGIAMOSIOS NUOSTATOS

15. Tvarkos aprašas gali būti keičiamas ir papildomas Savivaldybės administracijos direktoriaus įsakymu.

________________________




Kėdainių rajono savivaldybės neformaliojo 
vaikų švietimo programų stebėsenos tvarkos 
aprašo priedas

NEFORMALIOJO VAIKŲ ŠVIETIMO PROGRAMOS VYKDYMO STEBĖSENOS ATASKAITA

	Programos stebėjimo data ir laikas

	

	NVŠ teikėjo pavadinimas

	

	NVŠ programos pavadinimas

	

	Vykdymo vieta

	

	Užsiėmimą vedantis mokytojas

	



	Vertinimo kriterijai
	Kriterijų vertinimas 
(atitinka, iš dalies atitinka, neatitinka)

	Programos vykdymo atitiktis grafikui
	

	Saugios ir sveikos aplinkos užtikrinimas 
	

	Veiklos organizavimas, tinkamų ugdymo priemonių naudojimas
	

	Mokinių lankomumo žurnalas, deklaruojamas ir faktinis vaikų skaičius
	

	Mokiniai yra motyvuojami dalyvauti užsiėmime ir siekti pažangos (drąsinami, giriami)
	

	Mokiniai noriai įsitraukia į ugdymo(-si) procesą
	

	
	



Išvada 
	Pastabos, pažeidimai, rekomendacijos 

	










Teikėjas
	Vardas, pavardė
	

	Susipažinau / parašas
	




Programos stebėtojas(-ai)
	Vardas, pavardė, parašas

